Histologie

D'Histologie (vu gr. histos - Tissu) ass d'Wëssenschaft vun de biologeschen Tissuen, déi an der Constitutioun vun de verschiddene plurizellularen Organisme sinn. Domat ass d'Histologie en Deelgebitt vun der Medezin an der Biologie, méi genee vun der Anatomie an der Pathologie.

D'Histologie ënnersicht d'Tissuë mat Hëllef vu mikroskopeschen Tissutranchen a speziellen Technike fir den Tissu ze fierwen. Sou gëtt fir d'Kriibsdiagnos an der Reegel en histologescht Resultat gefrot. An der Medezin gëtt prinzipiell all ewechoperéierten Deel histologesch ënnersicht.

En elementaart Aarbechtsmëttel vun der Histologie ass de Liichtmikroskop an den Elektronemikroskop, dee méi héich opléist.

 Histologesch Allgemeng Klassifikatioun 

D'Histologie behandelt haut de Studium vun:

 den Zellen an der Cytologie
 den Tissuen, Histologie am strengen oder klassesche Sënn
 den Organen, speziell Histologie a mikroskopesch Anatomie

Wann ee vun der klassescher Opfaassung vun der Histologie ofkuckt, déi haaptsächlech morphologesch Wëssenschaft, huet Histologie haut enk Rapporte mat der Biochimie (Histo-Chimie, Histo-Enzymologie,...)) a mat der Physiologie.

 Histologesch Klassifikatioun vun den Tissue bei de Mamendéieren 

D'Histologie ass eng deskriptiv Wëssenschaft, déi déi morphologesch Kennzeeche vun deene verschiddene Gewebezorte vun den Déieren a vum Mënsch studéiert. Si beschäftegt sech - am Géigesaz zur Zytologie - net direkt mam geneeën Opbau vun den eenzelen Zellen, mä intresséiert sech fir déi ganz Architektur, déi d'Zellen zesumme bilden. Déi méizelleg (plurizellulär) animalesch Liewewiese bestinn aus enger grousser Zuel vun Zellen, déi sech all zu verschiddenen Tissuen (Geweeben) zesummendinn. Déi Aart a Weis wéi sech d'Zellen zesummendinn erlaabt eis, verschidde Grondtissuen z'ënnerscheeden.

Bei deene meeschten Déieren a beim Mënsch kann ee graff 4 Grondtissuen differenziéieren, aus deenen de ganzen Organismus opgebaut ass:

 Epithelien: do gëtt et Ënnerscheeder tëscht deenen op der Uewerfläch (extern an intern) an de Glandulen déi Ausscheedunge maachen
 Bindegeweebe: deen Tissu iwwerhëlt wichteg Metabolesch an Verdeedegungsaufgaben (Blutt ass als Bindegeweebe ugesinn)
 Muskelgewief: doduerch ass Mobilitéit garantéiert
 Nervegewief: deen Tissu erméiglecht Receptioun, Transmissioun a Verschaffe vun Informatiounen

 Fierfmethode vun der Histologie 

 Literatur zum Theema 
 Welsch, Ulrich: Lehrbuch Histologie, 1. Oplo, 2002, Verlag Urban & Fischer, München Jena, ISBN 3-437-42420-3 (608 S., 122 Graphiken, 486 faarweg an 203 schwaarz-wäiss Fotoen)
 Ferd Sauber, Notes de Biologie Générale II, Section Chimie-Biologie 1999-2000
 R.V. Krstic: Atlas d'histologie générale

 Um Spaweck